કેમ્બ્રિજ એનેલિટિકા ડેટા કૌભાંડને હજુ છ મહિના વીત્યા છે ત્યાં જ ફેસબુક વધુ એક વખત મોટા સાયબર એટેકનો ભોગ બની છે. જેમાં પાંચ કરોડ યુઝર્સના એકાઉન્ટ હેક થયા છે. ફેસબુકના કહેવા પ્રમાણે, હેકર્સ પાસે પાંચ કરોડ યુઝર્સનો ડેટા પહોંચી ગયો છે. ફેસબુકના અધિકારીઓ દ્વારા ડેટા ચોરીની આ સૌથી મોટી ઘટના અંગે તપાસ ચાલી રહી છે. ફેસબુકના કહેવા પ્રમાણે, તેના ‘વ્યૂ એઝ’ ફિચરને હેકર્સે નિશાન બનાવ્યું છે. જેના કારણે ફેસબુકે હાલ આ ફિચર બંધ કરી દીધું છે.